Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4177

c) a bonyolult ATS útvonalakkal, vagy légtérszerkezettel rendelkező területeken áthaladó repülési szakasz. Megjegyzés. - A 8.1 c) pontban leírt rendeltetési cél kielégíthető különálló térképpel, vagy egy, az ICAO Útvonal Térképen beszúrt betét térképpel is. 8.2 Alkalmazási előírások 8.2.1 Az ICAO Körzeti Térkép-et az 1.3.2 pontban előírt módon kell elkészíteni ott, ahol a légiforgalmi szolgálati útvonalak, vagy a helyzetjelentési követelmények bonyolultak és ez az ICAO Útvonal Térképen kielégítő módon nem ábrázolható. 8.2.2 Ha a légiforgalmi szolgálati útvonalak, vagy a helyzetjelentési követelmények az érkezésekre és a kirepülésekre eltérőek és az kielégítő láthatósággal egyetlen térképen nem ábrázolható, ott különálló térképet kell biztosítani. Megjegyzés. - Bizonyos körülmények között szükségessé válhat ICAO Műszeres Szabvány Indulási Eljárási Térképet (SID) és ICAO Műszeres Szabvány Érkezési Térképet (STAR) biztosítani (lásd 9. és 10. Fejezetet). 8.3 Fedésterület és méretarány 8.3.1 Az egyes térképek fedésterülete legyen olyan, hogy a térkép ténylegesen ábrázolja az érkezési és indulási útvonalakat. 8.3.2 A térképet méretarányosan kell rajzolni, feltüntetve a mérő vonalat is. 8.4 Vetület 8.4.1 Ajánlás. - Szögtartó vetületet kell alkalmazni, amelyen az egyenes vonal hozzávetőleg a nagykörrel azonos. 8.4.2 A szélességi és hosszúsági köröket megfelelő térközönként fel kell tüntetni. 8.4.3 A fokbeosztás jelzéseit azonos térközönként kell a térkép határvonalán elhelyezni. 8.5 Azonosítás Minden egyes térképlapot az ábrázolt légtérhez kapcsolódó értelmező névvel kell azonosítani. Megjegyzés. - Ez a név lehet a légiforgalmi szolgálati központ neve, egy, a térkép fedésterületén belül elhelyezkedő város, vagy nagyváros neve, vagy annak a városnak a neve, amelyet a repülőtér kiszolgál. Ha a várost több repülőtér szolgálja ki, akkor annak a repülőtérnek a nevét is hozzá kell tenni, amelyre az eljárások felépülnek. 8.6 Kultúr környezet és terepszint 8.6.1 Az összes nyílt vízfelületet, a nagy tavak és folyók elnagyolt partvonalát fel kell tüntetni kivéve akkor, ha az a térkép rendeltetésével szorosabban összefüggő adatokkal ütközne. 8.6.2 Ajánlás. - A jelentős terep sajátossággal rendelkező területeken a tartózkodási hely tudat fokozása céljából az elsődleges repülőtér szintjétől 300 m-el (1000 láb) magasabb domborzatot halvány szintvonallal, szintvonal értékekkel és a szintkülönbségeket barna színárnyalattal kell feltüntetni. A megfelelő magassági pontokat, beleértve az egyes szintvonal csoportokon belüli legmagasabb pont magasságát fekete színnel nyomtatva kell feltüntetni. A mérvadó akadályokat ugyancsak fel kell tüntetni.

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes